Saksa harkitsee pakollisen asevelvollisuuden palauttamista, kertoi saksalainen uutistoimisto DPA tiistaina.

DPA oli saanut käsiinsä sisäministeriön valmisteleman salaisen ehdotuksen, jota hallituksen on määrä käsitellä keskiviikkona.

Pakollinen asevelvollisuus päättyi Saksassa vuonna 2011, koska sille ei nähty enää tarvetta. Hallitus voi ottaa asevelvollisuuden helposti uudelleen käyttöön, koska se edelleen kirjattu perustuslakiin. Asevelvollisuuden palauttamisella Saksa valmistautuisi mahdollisiin tehtäviin sotilasliitto Naton jäsenenä, sisäministeriö perustelee.

Saksa on pohtinut turvallisuus- ja puolustuspolitiikkansa uudistamista Euroopassa tapahtuneiden terrori-iskujen sekä Krimin valtauksesta alkaneen Naton ja Venäjän suhteiden kiristymisen jälkeen.

Juttuun korjattu lähde 23.8.2016 kello 14.38.